આમ તો સુપરહીરોની ફિલ્મો એટલે ગુડ વર્સસ ઇવિલનો જંગ, પરંતુ હૉલીવુડના લખવૈયાઓ આ સિમ્પલ વાતમાં પણ દર વખતે એવું-નવું નક્શીકામ કરે કે આપણે હોંશે-હોંશે થિયેટરોમાં હડી કાઢીએ. વળી જ્યાં સુધી સુપરવિલન સામે ન હોય ત્યાં સુધી સુપરહીરોનોય કોણ ભાવ પૂછે? અહીં ઇલેક્ટ્રૉનિક દૈત્ય જે લેવલની ભાંગફોડ કરીને જોખમ ઊભું કરે છે ત્યાં આપણા સુપરહીરો પણ વામણા લાગવા માંડે. ત્યાં જ આપણી જૂની કહેવત એકલી લાકડી તૂટે, પરંતુ લાકડીનો ભારો ન તૂટે કામે લાગે છે. ‘ઍવેન્જર્સ ૧’ આપણી ટિપિકલ ફિલ્મો જેવી હતી. હીરો ભેગા થાય અને વિલનની છુટ્ટી કરી નાખે, પરંતુ એની આ નવી સીક્વલ રોલર-કોસ્ટર રાઇડ જેવી છે. પહેલા જ સીનમાં નખ ચાવી જાઓ એવી થિþલિંગ ફાઇટ બતાવ્યા પછી ફિલ્મ એકદમ નીચે જાય અને આપણને સુપરહીરોઝના મગજના એક ખૂણામાં પડેલા દૂઝતા ઘા જેવા ભૂતકાળની સફરે લઈ જાય છે. ત્યારે ખબર પડે કે આ સુપરહીરો તો આપણા જેવા જ માણસો છે અને ખાસ્સું બલિદાન આપ્યા પછી સુપરહીરો બન્યા છે.